section_heading: Nastupi
paragraph_text: Bowie je počeo izvoditi pjesme s Earthlinga uživo već u rujnu 1996. godine, kad je nastupio u 4 kluba na istočnoj obali SAD-a, među kojima je bio i koncert u Roseland Ballroomu u New York Cityju; nastupi su dobili pozitivne kritike. Prije nego što bi došao na pozornicu radi koncerta, Bowie bi preko zvučnika reproducirao novu skladbu ("Telling Lies"), no mnogi ju obožavatelji nisu prepoznali jer je singl bio dostupan isključivo u inačici za preuzimanje s interneta. Popis pjesama koje su se izvodile na tim nastupima bio je sličan popisu kojim će se Bowie služiti na nadolazećoj turneji Earthling Tour 1997. godine.